*За градот Мизија во северна Бугарија, видете град Мизија.*
Горна Мизија (Moesia Superior), о. 125Горна Мизија (Moesia Superior), о. 125Долна Мизија (Moesia Inferior), о. 125Долна Мизија (Moesia Inferior), о. 125
Грбот на Мизија од „Стематографија" на Христофор Жефарович
**Мизија** (латински: *Moesia*) била римска провинција и историски регион во југоисточниот дел на Европа.

Положба
-------

Името „Мизија" доаѓа од тракиското племе Мизи. На југ, регионот граничи со планинската верига Хемус (Стара планина), на север со Дунав, на запад со реките Дрина и Сава, и на исток со Црно Море. Мизија ти опфаќа денешните Северна Бугарија, Источна Србија, романска Северна Добруџа и Скопската Котлина во Македонија.

### Поделба

Мизија била формирана како посебна заедница кон 6 година од н.е. Во 85-86 година император Домицијан ја поделил Мизија на два дела - *Горна* и *Долна*. Граница меѓу двете новоформирани провинции била река Цибрица во денешната Монтанска област. Територијата на провинцијата Долна Мизија ја опфаќала денешна Северна Бугарија (без Видинската област и дел од Монтанската област) со денешна романска Добруџа. Територијата на Горна Мизија ја опфаќала на запад денешна Источна Србија и Косово, на југ денешна Северна Македонија, на исток денешните Перничка област и Ќустендилска област на Бугарија, а на север граница била река Дунав. Дарданија (вклучувајќи ја денешна Северна Македонија до Билазора) до крајот на III век била дел од Горна Мизија, но кон крајот на III век, истата станала посебна римска покраина која граничела со покраината Дакија. Населението на Горна Мизија веројатно е било од западно тракиско потекло, бидејќи жителите на Скупи се говорели на јазикот на племето Беси.

Западната граница на Античка Македонија започнувала од Пинд и продолжувала по Шарпланинскиот масив (Јабланица, Кораб, Дешат и планината Скард - денес Шар Планина). Шар Планина била тромеѓето помеѓу Македонија, Илирија и Дарданија. Северната граница на Античка Македонија, од тука, се спуштала по падините на планината Јакупица, минувала низ современите градови Скопје и Велес, по линијата на Сопот и Новачани, како и по долината на реката Пчиња и излегувала на Осоговските планини сè до Рила Планина. Северната граница на Античка Македонија, подоцна била граница помеѓу римските провинции Македонија и Горна Мизија,, меѓутоа оваа граница била и граница меѓу две култури: источна (хеленска) и западна (латинска).

Кичевската котлина и Полог до неодамна погрешно се ставаа во провинцијата Горна Мизија, спротивно од податокот на географот Птолемај дека овој дел влегувал во провинцијата Македонија. Плиниј истакнува дека Дасаретија се протегала на север од Епир сè до дивите барбари Дарданците. Полошката и Кичевската котлина влегувале во македонската област Дасаретија.

Денес Мизија нема никаков политички или административен статус во Бугарија и Србија. Називот се употребува воглавно во историски контексти.

Наводи
------

1. ↑  *Транскрипција на латинскиот јазик - диграфи oe и ae, стр. 73, Правопис на македонскиот јазик, Просветно дело, Скопје 2007*
2. ↑  A short history of the Roman Empire to the death of Marcus Aurelius, J. Wells, R. Barrow, Taylor & Francis, p. 49.
3. ↑  The Provincial at Rome: And, Rome and the Balkans 80 BC-AD 14, Liverpool University Press, Sir Ronald Syme, Anthony R. Birley, University of Exeter Press, 1999, ISBN 0859896323, p. 131.
4. ↑  Pannonia and Upper Moesia: a history of the Middle Danube Provinces of the Roman Empire, András Mocsy, Routledge, 1974, ISBN 0710077149, p. 364, it. 41.
5. 1 2 3 4 5 6  Историја ан Аргеадите, Наде Проева, Скопје, 2004
6. ↑  Plin. IV, 3.

Галерија
--------

* Мизија на картата на Римското ЦарствоМизија на картата на Римското Царство
* Горна Мизија, која ја опфаќала и денешна Северна Македонија.Горна Мизија, која ја опфаќала и денешна Северна Македонија.
* Карта на римските провинции на Балканот. Во јужниот дел на Горна Мизија се гледа градот СкупиКарта на римските провинции на Балканот. Во јужниот дел на Горна Мизија се гледа градот Скупи
* Карта на римските провинции на Балканот на која Мизија е поделена на Горна и Долна. Во јужниот дел на Горна Мизија се гледаат градовите Скупи и Улпијана.[а]Карта на римските провинции на Балканот на која Мизија е поделена на Горна и Долна. Во јужниот дел на Горна Мизија се гледаат градовите Скупи и Улпијана.

Белешки
-------

* **а**  Ова е карта што датира од поодамна, на која местоположбата на Скопје (Scupi) е погрешна. Исто така, границите на Горна Мизија не се прецизни (не соодветствуваат со описот во статијата).

Надворешни врски
----------------

* Натписи од Горна Мизија Архивирано на 25 јули 2009 г. Белградски универзитет.

|  |  |  |  |  |
| --- | --- | --- | --- | --- |
| 

| * п
* р
* у
Римски провинции (117 година) |
| --- |
|  |
| 

 Азија  **·**  Аквитанска Галија **·**  Арабија **·**  Асирија **·**  Африка  **·**  Ахаја **·**  Белгиска Галија **·**  Бетиска Шпанија **·**  Битинија и Понт **·**  Британија **·**  Галатија **·**  Горна Германија **·**  Горна Мизија **·**  Горна Панонија **·**  Дакија **·**  Далмација **·**  Долна Германија **·**  Долна Мизија **·**  Долна Панонија **·**  Египет **·**  Епир **·**  Ерменија **·**  Јудеја **·**  Италија **·**  Ликија и Памфилија **·**  Лузитанија **·**  Кападокија **·**  Кесариска Мавританија **·**  Киликија **·**  Кипар **·**  Корзика и Сардинија **·**  Крит и Киренаика **·**  Котиски Алпи **·**  Лугдунска Галија **·**  Македонија **·**  Месопотамија **·**  Нарбонска Галија  **·**  Норик **·** Тингиска Мавританија **·**  Пенински Алпи **·**  Приморски Алпи **·**  Реција **·**  Сирија **·**  Сицилија **·**  Тараконска Шпанија **·**  Тракија 
 | Римското Царство во неговиот најголем подем, смртта на царот Трајан (117 година) |

 |

Предлошка:Покраини во Римското Царство (4-7 век)

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |